SUID AFRIKAANSE RADIO LIGA NUUS 1 FEBRUARIE 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, wat gelees word deur (naam, roepsein en OTH) 


Die Suid-Afrikaanse Radioliga saai elke Sondag om (8:15 plaaslike tyd in 
Afrikaans, en om (8:30 plaaslike tyd in Engels, landswyd `n nuusbulletin uit, 
op HF sowel as op verskeie BHF- en UHF-herhalers. Vir Echolink-luisteraars 
is daar `n herleiding deur ZSOJPL. `n Potgooi is ook beskikbaar op die 
Suid-Afrikaanseradioliga se webblad. 


Hierdie oudiobulletin kan van die Suid-Afrikaanseradioliga se webblad, 
www.sarl.org.za, afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e-pos 
te ontvang. 


Ons begin vanmêre se bulletin met nuus van twee stilsleutels. 


** Dit is met leedwese dat ons die heengaan van Jack Kerstein, ZS5KN, moet 
aankondig, Jack was 'n ere lewenslangelid, van die Bloemfontein ARK. Ons 
betuig ons innige meegevoel met sy vrou, familie en vriende 


** Dit is ook met leedwese dat ons die afsterwe moet aankondig, van Jannie 
de Beer ZR6PHD om 16:00 op Maandag 26 Januarie. Jannie was 'n fisies- 
gestremde amateur wat nogtans baie bygedra het tot amateurradio. Hy was 
lid van Pretoria Amateurradioklub en ook voorheen lid en `n oudvoorsitter van 
MRK. Jannie het in 2001 `n “Jack 'Twine” toekenning ontvang. Hy was, tot sy 
gesondheid ingegee het, jare lank `n bulletinvertaler en samesteller vir SARL 
Nuus. Ons betuig ons meegevoel aan sy vrou, Dina en sy twee dogters. 


IN DIE NUUS VANDAG. 


INTECHNET WEER TERUG OP DIE LUG OP DINSDAG 10 FEBRUARIE. 
VOLGENDE SARLG@HOME BY NARS. CHRIS BURGER ZS6EZ VERWERF 
NOG 'N ALL AFRICA TOEKENNING. DURBAN RADIOAMATEURKLUB 
90 JAAR OUD. 


Bly ingeskakel hiervoor en nog ander interessante nuus. 


** Die SARL se Interactive Technical Network of INTECHNET is weer op Dins- 
dag 10 Februarie om 19:30 terug op die lug. Die gasspreker, Herbert Teubner, al- 
gemene bestuurder van SINETECH, se aanbieding sal handel oor sonkrag vir ra- 
dioamateurs. Hy sal verskillende sonpanele en hulle toepassings behandel, sowel 
as hoe sonkrag as rugsteun vir beurtkrag gebruik kan word. Dit is `n op-die-lug 
bespreking wat jy nie wil misloop nie. Klubs kan deurmiddel van n landlyn 
aan die netwerk koppel deurn e/pos te stuur aan artoday@sarl.org.za 


** Die volgende SARLGHOME vind plaas op 7 Februarie om 14:00 by die 
Nasionale Amateurradiosentrum. Die SARL se 5MHZ voortplantingprojek 
sal onder die loep geneem word deur Steward Moss ZS6GM, wat die nu- 
utste vordering met teenwoordiges sal deel. Kom vind meer uit oor hoe 


WSPR werk , hoe om dit te installeer en hoe om by die navorsingspro- 
jek aan te sluit. Jy kan ook sommer n koppie tee of koffie en die 
lekker samesyn geniet. Alle amateurs is welkom, met of sonder, 
ondervinding. Om reëlings tov. verversings te vergemaklik stuurn 
e/pos na rta@sarl.org.za of kontak Vonnie by telefoonommer 011-675-2393. 


Jy is ingeskakel op `n nuusuitsending van die Suid Afrikaanse Radio Liga en ons 
gaan nou voort met nuus vanaf die liga kantoor. 


** Die sekretaris van die liga, Frits Sutherland, het laat weet dat aansoeke om 
lidmaatskap van die SARL van die volgende radioamateurs ontvang is: lan 
James Stanbridge, ZSL1133. Edgar Morne Wallace, ZSL1134. Enige besware 
teen die aanvaarding van lidmaatskapaansoeke moet die Sekretaris bereik voor 
of op die Dinsdag na hierdie bulletin. Lidmaatskaptal van die SARL is tans 
1608 plus 36 geaffilieerde klubs 


** (Gedurende Januarie het Chris Burger ZS6EZ `n aantal aansoeke vir die All 
Africa Award voorgelê. SARL-Toekenningsbestuurder Tjerk Lammers ZS6P, 
berig dat hy toekennings vir 'Teledrukker en vir elkeen van die 1,8, 10, 18 en 
25 MHz-bande aan Chris toegeken het. Chris hou reeds n Vyfband-AAA, en 
die nuwe toekennings laat hom toe om opn Negeband-AAA aanspraak te 
maak. Hy hou ook All Africa Awards op al drie modusse. Chris vertel dat sy 
hoofuitdaging die nodige kontakte met ZS5 was. Op alvier bande was ZS5 die 
enigste roepseingebied wat Chris nie op die SA-OSL-stelsel bevestig gehad het 
nie. Hy het ou @SL-kaarte vir drie van die bande gehad. Die aansoek is vir 
'n maand vertraag terwyl Chris vir 'n Z$5 op 10 MHz gesoek het. 'n Vlugtige 
kontak met 755] het hom uiteindelik in staat gestel, om die papierwerk voor te lê. 
Die AAA wek heelwat belangstelling, en is `n uitdagende doelwit vir enigiemand. 
Bevestigde kontakte met al die ZS-roepseingebiede en 25 DXCOC-lande op die 
Afrikavasteland word vereis. Tot op datum is al 1,720 ALL AFRICA AWARD 
Sertifikate uitgereik vanaf 1950 waarvan 176 Suid Afrikaanse amateurs was. 


** (Geluk aan die Durban amateurradioklub, met die viering vandag van hul 
90ste verjaardag. Die heugelike dag word gevier met n middagete, gedurende 
die klub se maandelikse byeenkoms wat vooraf gegaan word deurn 
fotosessie. Die Durban Amateurradioklub was voorheen bekend as die “Durban 
Branch of the SARL” . 24 November 1924 het die eerste klubvergadering plaas- 
gevind in Durban. Die oorspronklike teenwoordigheidsregister, wat inligting 
bevat van klubvergaderings, en n naamlys van teenwoordiges tot 1934, 
is nog inn goeie toestand. Klublede wie die 90ste verjaardag bywoon sal n 
gelamineërde bywoningssertifikaat ontvang.n Terugblik oor die afgelope 
50 jaar sal deur Louis ZS5LP aangebied word, waarin interessante dinge oor 
die tydperk, uitgelig sal word, soos vorige voorsitters, komitees en persone 
wie 'n groot bydrae tot die voortbestaan van die klub gemaak het. Namens 
die Suid-Afrikaanseradioliganuusdiens , ook ons gelukwense met die 90 ste 
verjaardag van die DARG. 


** Gedurende die naweek van 14 en 15 Februarie beplan die Overberg amateurra- 


dioklub, om n veldstasie by die OTH van John ZS1iDI, by Stanford op 
te rig. Die klub sal ook sy jaarlikse Algemene jaarvergadering 
hou.n Bring en braai , jakkalsjag en 'n gelukstrekking sal gehou word. Daar 
mag ook moontlik radiobeheerde karre wees, sowel as veldrenmotors. Kam- 
peergeriewe is beskikbaar en besoekers is baie welkom. Vir verder inligting 
kontak vir Andre by selfoonnommer (028-514-2018 of Sam by 072-729-1680 na 
18:00. 


** 10 Februarie is die dag waarop RAE klasse in die WesKaap in aanvang neem. 
Almal is welkom om die klasse by te woon , wat aangebied sal word in die 
“Oakdale Recreational Club”, in Bloemhofstraat , Oakdale / Bellville, elke Dins- 
dagaand van 19:00 tot 21:00. Vir meer inligting, kontak asb. vir Karl op 
selfoonnommer 083-955-7177 of per e/pos by karlc@telkomsa.net 


** n Spesiale versoek word gerig aan diegene wie aan die 144,400 


MHz FM kategorie van die afgelope PEARS BHF/UHF kompetisie 
deelgeneem het .n 2 Meter 70 cm. “Yagi antenna terwaarde van R850, 
wag op die wenners van afdelings 1, 2, 5 en 6. Jy sal 10 punte kry vir n stasie 
gewerk in jou eie afdeling en 20 punte virn ander afdeling. Wend 
asb. 'n ernstige poging aan om jou logstaat in te dien. Dit moet die datum, 
tyd en stasie gewerk bevat. Jou logstaat is ook nodig vir PEARS, om die 
voetspoor van BHF aktiwiteite in Suid-Afrika te ontleed en te evalueer. Die 
sluitingsdatum vir logstate is Sondag 15 Februarie. Die doel van die katergorie 
is om die jongergarde, aan te moedig om meer aktief by BHF werking betrokke 
te raak. 


** Die Oppervlakgemonteerde Tegnologie werkswinkel wat by die Nasionale 
radioamateursentrum op 7 Februarie 2015 sou plaasvind , is gekanselleer agv. 
van swak belangstelling. n Nuwe datum sal oorweeg word, sou daar 
enige toekomstige belangstelling wees. Belangstellendes kann 
e/pos stuur aan rta@sarl.org.za 


** Die SARL Jeugnet word vandag om 15:00 aangebied. Kom sluit aan by die 
gesprek op 7070 kHz, wat sal handel oor “Wat radio vir my beteken”. Nooi 'n 
jongpersoon na jou radiokamer, sodat hy of sy onder jou toesig, as gelisensieërde 
radioamateur, ook aan die gesprek kan deelneem. 


** Hannes Coetzee, ZS6BZP, berig dat die verwagte sonaktiwiteitsvlak gematig 
tot hoog gaan wees. Nuwe Sonvlek AR2277 kan die bron van M-klas sonfakkels 
wees. Die verwagte effektiewe sonvlektelling vir die week is ongeveer 113 vir 
diegene wat hulle eie frekwensievoorspellings wil doen. Amateurs kan goeie 
openinge op die 20 tot 10 m DX bande verwag. Besoek gerus die webtuiste 
spaceweather.sansa.org.za vir meer inligting. 


DAGBOEK 


1 Februarie DARC 90ste verjaardag. 1 Februarie Jeugnet vandag om 15:00. 
5 Februarie HABEX vlugmissie vergadering by die ERB klubhuis en laaste 
dag vir INTECGNET landlyn bespreking. 7 Februarie SARLGOHOME. 7 & 


8 Februarie AWA gelykgolfdag. 10 Februarie Weskaap RAFE klasse neem 
in aanvang by die Oakdale Recreational Club. 13 Februarie Internasionale 
Radiodag. 14 / 15 Februarie Overberg veldstasie op die lug. 14 / 15 Februarie 

Nasionale velddag. 14 /15 Maart Afrika alle modusse Internasionale DXCC 
kompetisie. 15 Februarie Laaste dag vir indiening van PEARS logstate. 9 
April Laaste dag vir registrasie vir die Mei RAE. 


Om die bulletin mee af te sluit, 'n terugblik op ons hoof nuusitem. 


** Die SARL se Interactive Technical Network of INTECHNET is weer op 
Dinsdag 10 Februarie om 19:30 terug op die lug. Die gasspreker, Herbert 'Teub- 
ner , algemene bestuurder van SINETECH, se aanbieding sal handel oor sonkrag 
vir radioamateurs 


** Die Suid-Afrikaanse Radioliga se nuusdiens nooi klubs en individue om nuus- 
brokkies van belang vir radioamateurs en kortgolfluisteraars in te dien. Plaas nu- 
usberigte indien moontlik, in beide Engels en Afrikaans op die Suid-Afrikaanse 
Radioliga webtuiste onder die “newsinbox” skakel nie later as die Donderdag 
wat die bulletindatum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laer syband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
sentraal Afrika tyd op 4895 kHz plaas. Ons ontvang graag jou seinrapport, 
kommentaar en voorstelle. Stuur 'n e-pos aan artoday@sarl.org.za. Sentech 
borg die uitsendings op die nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga wat 
saamgestel is deur Johann du Plessis ZS6PSS, Ee deur Dawie ZR6DHG 
en gelees was deur iis eek oe ae be se Gee Gee Gee ak 


ie Afrikaanse nuusspan groet nou en wens jou `n mooi week toe. Totsiens 
Die Afrik p t jou * k toe. Tot 


/EX 


